Aneɣmas aqbayli Hassan MOALI deg tilizri « LINA TILIZRI » deg tedwilt » yeḍra ayen yeḍran », yella-yas-d weskasi ara tafem deg tagara n weḍris agi, askasi i d-yettbegginen iceqqiq ameqran ger snat n tmuɣliwin werǧin ad mlalent i lebda, ladɣa ticki ara ilint d timsal iqebḍen tasa n waɛṛaben-isneslmen, imi ar wegdud aqbayli tigi d timeṭṭaḥin ur ɣ-yecqin ara maca ar izayriyen tenger dunnit, d tidak akk i sqef n yiseɣ ɣersen.
Deg tedwilt agi, yuzzi-d wawal ɣef temsalt n waddal d tmurt n izraɛil, » Mer ad d-eɣli tagara n talɣuɣa n ddabex n uḍar ger lezzayer d izraɛil, ad tɛemdem ad turarame mgal-is neɣ ala ? » d asteqsi i d-yessekren lhamaj ɣef weplaṭu n tedwilt agi, akken i wala ziɣ yeɣleb icerrig tafawett » Kunwi ( aɛraben-isenselmen) tugaren tapalastinit i palastiniyen, wagi d tikerkas…. » maca send imi is-d-yerra yiwen n uneɣmas n tmurt n maser, akk imferjen yellan deg plaṭu-nni wten afus i wmasri imi ibeggen-ed kan, tamuɣli sɛan izayriyen ar temsal icudden ar iḥulfan-nsen ama d tiɛɛurebt neɣ d tisneslemt.
Ayen yugi ad yegzu ama d Hassan MOALI neɣ d igiman n yeqbayliyen yellan am netta, tamuɣli-ines ar temsal agi i cudden ar tiɛɛurrebt d tisneslemt d tamuɣli n tugett n yeqbayliyen d teqbayliyin daya kan, d tamuɣli n wegdud aqbayli ibeɛden am igenni ɣef tmurt akked tin n wegdud azayri.
Tugdut d tamsalt n wuṭṭun, win yesɛan tugett d netta ara ifernen asenfar n tmeti ara yeddun deg annar, ihi deg wayen umi semman lezzayer, tugett d izayriyen iɛraben-isenselmen, ayen ara yeǧǧen agdud aqbayli ma yefren ad yezdel deg leɛnaya n lezzayer ad yegguni kan nger d usefsex, akken yenna uneɣrim, lezzayer d aẓekka, d taqbaylit i d azekka.
Ar melmi tidderɣelt-nwen a wid umi d-iṣaḥ wawal ass-agi ?
AT1745250121
kab_Latn kab_Latn kab_Latn kab_Latn kab_Latn tgl_Latn